**תאגיד הטילים והחלל המאוחד** (ברוסית: **Объединенная ракетно-космическая корпорация**, בראשי תיבות: **ОРКК**)‏ היה תאגיד רוסי המניות המשותף שהקים ממשלת רוסיה בשנת 2013 במטרה לחדש את מגזר החלל הרוסי. הממשלה התכוונה לעשות זאת באופן שישמר ויחדש את סוכנות החלל רוסקוסמוס. הארגון מחדש נמשך בשנת 2014 עם הסכם שיתוף פעולה עם סברבנק ובשנת 2015 עם תהליך המיזוג עם סוכנות החלל הרוסית הפדרלית ליצירת תאגיד רוסקוסמוס. סוכנות החלל רוסקוסמוס, כסוכנות ממשלתית, בוטלה בדצמבר 2015 והתאגיד הממשלתי רוסקוסמוס החל לפעול ב-1 בינואר 2016.

היסטוריה
--------

בהכרזה על הקמת התאגיד החדש באוגוסט 2013 אמר סגן ראש ממשלת רוסיה, דמיטרי רוגוזין, "מגזר החלל הפך לכישלון מטריד עד כדי כך שהוא זקוק לפיקוח של המדינה כדי להתגבר על בעיותיו." שמו של תאגיד הטילים החדש פורסם לראשונה ביולי 2013, כאשר - שלושה ימים לאחר כישלונו של שיגור פרוטון M - הודיעה ממשלת רוסיה כי "יינקטו" צעדים קשים ביותר "ויביאו לסופה של תעשיית החלל [הרוסית] כפי שאנו מכירים אותה." רוגוזין ציין כי זה יהיה "איחוד תחת תאגיד בשליטת המדינה שיבוצע תוך שנה."

תוכניות מפורטות יותר שפורסמו באוקטובר 2013 קראו להלאמה מחודשת של "תעשיית החלל הבעייתית", עם רפורמות גורפות הכוללות "מבנה פיקוד אחיד חדש" וצמצום יכולות מיותרות, מעשים שעלולים להוביל לעשרות אלפי פיטורים." מגזר החלל הרוסי מעסיק כ-250,000 עובדים, בעוד שבארצות הברית עובדים כ-70,000 עובדים בתחום. "תפוקת החלל הרוסית נמוכה פי שמונה מזו של אמריקה, כאשר חברות משכפלות את עבודת חברות האם ופועלות ביעילות של כ-40 אחוז."

בדצמבר 2013 הנשיא פוטין יתם על צו נשיאותי להקמת התאגיד. הצו קבעה כי התאגיד החדש לטילים וחלל ישתלט על מתקני ייצור שהיו באחריות סוכנות החלל הפדרלית (רוסקוסמוס).

נשיא תאגיד אנרגיה, ויטלי לופוטה הודח מתפקידו כנשיא ב-1 באוגוסט 2014. דמיטרי רוגוזינין ציין כי זו הייתה ההתחלה של "רפורמת כוח האדם המיוחלת בתעשיית החלל [הרוסית]... זמנים קשים דורשים החלטות קשות."

בנובמבר 2014 הוכרז כי חלק מאמנת תאגיד הטילים והחלל המאוחד הוא הגדלת השכר היחסי של העובדים בענף החלל הרוסי על מנת לנסות ולנטרל את התפוקה הנמוכה ובריחת המוחות אשר הפריע לתעשייה. העובד הממוצע בענף החלל קיבל שכר של 44,500 ₽ לחודש (שהם US$900, או כ-US$10,000 לשנה). בתאגיד שיערו כי מגזר החלל הרוסי יעסיק 196,000 עובדים עד שנת 2016. המטרה לטווח הארוך בסוף שנת 2014 הייתה להגדיל את התפוקה של מגזר החלל, פי שלושה תוך הכפלת השכר הריאלי עד שנת 2025.

למרות מאמצי המדינה בארגון מחדש, שני כשלים נוספים ברכב השיגור של פרוטון התרחשו בשנת 2014 ובשנת 2015.

ביוני 2015 ארגנה הממשלה את כל חברות המנועים הרקטיים ברוסיה לגוף אחד. אנרגומאש, כמו גם כל חברות המנוע האחרות, הפכו לחלק מתאגיד הטילים והחלל המאוחד.

הצו לביטול בפועל של רוסקוסמוס כסוכנות ממשלתית נחתם על ידי ולדימיר פוטין בדצמבר 2015, שהוחלף על ידי תאגיד ממשלתי ב-1 בינואר 2016.

במאי 2018 בחר פוטין את רוגוזין להיות ראש תאגיד החלל רוסקוסמוס.

בפברואר 2019 נודע כי משרדי התאגיד יעברו למרכז החלל הלאומי במוסקבה.

ארגון וחברות בת
---------------

עם הקמתה, התאדיד החדש כלל את מרבית החברות ולשכות העיצוב, למעט חברות ביטחון מסוימות. התאגיד כלל בתחילה תשעה מפעלים שהפכו לחברות מניות משותפות פתוחות. ההון המורשה של התאגיד כלל מניות של 13 חברות אחרות. בהמשך, כל אחד מהם היה צפוי לתרום 100 אחוז ממניותיו בניכוי מניה אחת להון המורשה של התאגיד החדש. התאגיד היה 100 אחוז בבעלות המדינה.

עד אוגוסט 2013 תכנן תאגיד הטילים והחלל המאוחד לרכוש גרעין שליטה ביצרנית מנוע הטילים אנרגיה, שבעבר ממשלת רוסיה החזיקה 38 אחוזים ממניותיה.

"ההתבססות [של תעשיית החלל הרוסית] תקלוט 33 ארגוני חלל, כולל 16 ארגונים. המוקד העיקרי יהיה על קבלני משנה וספקים."

בעקבות הכרזת הקמת תאגיד הטילים, אולג אוסטפנקו, ראש רוסקוסמוס, סוכנות החלל הרוסית, הציע בנובמבר 2013 לבנות רכב שיגור כבד חדש עבור תוכנית החלל הרוסית. הרקטה הייתה מיועדת לעמוד בעומס של 100 טונות (220,000 ליברות) לשיגור במסלול כדור הארץ הנמוך והוא תוכנן להתבסס על טכנולוגיית רכב השיגור של אנגארה.

השפעה
-----

אפילו העיתונות הרוסית קראה לזה ארגון מחדש קיצוני של תעשייה רוסית חשובה. לדוגמה, RIA נובוסטי כינתה את המהלך ריכוזיות קיצונית של תעשיית החלל הרוסית.

בפברואר 2014, הודח יבגני אניסימוב מתפקידו כראש מרכז החלל באיקונור בקזחסטן, לאחר קריירה של 30 שנה במרכז, וכיהן בראשות המרכז מאז 2010.

ראו גם
------

* גזפרום מערכות חלל
* מרכז חרוניצ'ב למחקר מדעי וייצור בתחום החלל
* אנרגומאש
* תאגיד הטילים והחלל אנרגיה

קישורים חיצוניים
----------------

* אתר האינטרנט הרשמי של תאגיד הטילים והחלל המאוחד (ברוסית)

הערות שוליים
------------

1. 1 2  "Russia's Roscosmos Centralizes Rocket Engine Production". *Moscow Times*. 2015-06-24. נבדק ב-26 ביוני 2015. `{{cite news}}`:  (עזרה)
2. 1 2  Messier, Doug (2013-08-30). "Rogozin: Russia to Consolidate Space Sector into Open Joint Stock Company". *Parabolic Arc*. נבדק ב-2013-08-31.
3. ↑  "Archived copy" (PDF). אורכב מ-המקור (PDF) ב-2015-09-24. נבדק ב-2015-06-27. `{{cite web}}`:  (עזרה)
4. ↑  "Sberbank of Russia and United Rocket and Space Corporation sign cooperation agreement" (Press release). Sberbannk. 1 באוקטובר 2014. נבדק ב-14 בנובמבר 2014. `{{cite web}}`:  (עזרה)
5. ↑  "Russia Merges United Rocket and Space Corporation with Roscosmos". Via Satellite. 23 בינואר 2015. נבדק ב-10 בפברואר 2015. `{{cite web}}`:  (עזרה)
6. 1 2  Kelly Dickerson (28 בדצמבר 2015). "Vladimir Putin just signed a decree to replace Russia's space agency". *Tech Insider*. נבדק ב-2015-12-29. `{{cite news}}`:  (עזרה)
7. ↑  
Nilolaev, Ivan (2013-07-03). "Rocket failure to lead to space industry reform". *Russia Behind The Headlines*. נבדק ב-2013-09-01.
8. ↑  
"Russian Space Industry to Be Consolidated Within Year – Rogozin". *Sputnik International*. 2013-09-04. נבדק ב-17 במאי 2015. `{{cite news}}`:  (עזרה)
9. 1 2  
Messier, Doug (2014-01-05). "Big Changes Ahead for the Russia Space Program in 2014". *Parabolic Arc*. נבדק ב-2014-01-07.
10. ↑  
Messier, Doug (2013-10-09). "Rogozin Outlines Plans for Consolidating Russia's Space Industry". *Parabolic Arc*. נבדק ב-2013-10-11.
11. 1 2  "Putin Signs Decree to Establish New Space Corporation". *RIA Novosti*. 2 בדצמבר 2013. נבדק ב-2 בדצמבר 2013. `{{cite web}}`:  (עזרה)
12. ↑  "Chief of RSC Energia removed from his post". Space Digest. 2014-08-02. אורכב מ-המקור ב-2014-08-08. נבדק ב-2014-08-03.
13. ↑  Bodner, Matthew (2014-11-28). "Russia Plans Massive Productivity and Wage Hike for Space Industry Workforce". *Moscow Time*. נבדק ב-2014-11-29.
14. ↑  Zak, Anatoly (2014-05-16). "Another Disaster for Russia's Space Workhorse A fiery rocket crash couldn't happen at a worse time for Russia's commercial space program". *Popular Mechanics*. נבדק ב-17 במאי 2015. `{{cite news}}`:  (עזרה)
15. ↑  
de Selding, Peter B. (2015-05-16). "ILS Proton Failure Destroys Centenario Satellite, Leaves Inmarsat in Lurch". *Space News*. נבדק ב-17 במאי 2015. `{{cite news}}`:  (עזרה)
16. ↑  
Putin taps Rogozin to head Roscosmos, 24 May 2018, accessed 28 May 2018.
17. ↑  "United Rocket and Space Corporation to be created by Feb 2, 2014". *ITAR TASS*. 20 בדצמבר 2013. נבדק ב-20 בדצמבר 2013. `{{cite web}}`:  (עזרה)
18. ↑  "Overhaul pending in Russian space sector". *ITAR TASS*. 3 בדצמבר 2013. אורכב מ-המקור ב-2013-12-16. נבדק ב-2 בדצמבר 2013. `{{cite web}}`:  (עזרה)
19. ↑  
"Russia starts ambitious super-heavy space rocket project". *Space Daily*. 2013-12-12. נבדק ב-2013-11-19.
20. ↑  "Russia's Baikonur Space Center Head Quits". *RIA Novosti*. 2014-02-18. נבדק ב-2014-02-18.
21. ↑  Head of Baikonur Resigns